
  Iktatószám:29-393/2008
ELŐTERJESZTÉS

a Fővárosi Közgyűlés részére
Tárgy: Javaslat a Magyar Közigazgatási Kar Sporttagozata részére jóváhagyott támogatás visszavonására.
Egyeztetésre megküldve a Fővárosi Közgyűlés Állandó Bizottságainak, valamint a Tanácsnokok részére

Tisztelt Fővárosi Közgyűlés!

A Fővárosi Közgyűlés 980/2008.(V.29.) Főv. Kgy. számú határozatában a  Magyar Közigazgatási Kar Sporttagozata részére 500  eFt támogatást biztosított a kerületi sportvezetők szakmai konferenciájának költségeire. 
A  közgyűlési döntést követően a Magyar Közigazgatási Kar Sporttagozatának elnöke  Gyarmatiné Juhász Ilona e-mailben értesítette Hagyó Miklós főpolgármester-helyettes urat, hogy  a Magyar Közigazgatási Kar  2008. május 27-i küldöttgyűlésén elhangzott jogi helyzet megváltoztatása következtében  a Sporttagozat sajnálattal, de kénytelen visszavonni egyéni kérelmében megfogalmazott teljeskörű igényét. 

Ezért  szükségessé  vált  a  Fővárosi Közgyűlés   980/2008.(V.29.) számú Főv. Kgy. határozatában a Magyar  Közigazgatási Kar Sporttagozata részére jóváhagyott 500  eFt támogatás visszavonása.  
A „8413 Sportcélú támogatás” címen így  felszabaduló 500  eFt  felhasználásáról a későbbiekben készül előterjesztés a beérkező  egyedi kérelmek  függvényében.
HATÁROZATI    JAVASLAT
A Fővárosi Közgyűlés úgy dönt, hogy a  980/2008.(V.29.) Főv. Kgy. számú határozatában  a Magyar Közigazgatási Kar Sporttagozata részére, a kerületi sportvezetők szakmai konferenciájának költségeire jóváhagyott 500 eFt támogatást a Magyar Közigazgatási Kar Sporttagozata kérésére visszavonja. A határozatban szereplő további támogatások változatlan összeggel és tartalommal érvényben maradnak.

Határidő: azonnal
Felelős: főpolgármester 
A  határozati javaslat elfogadásához egyszerű szótöbbség szükséges.
Budapest, 2008.  augusztus   „   ”







                
   Hagyó Miklós

        főpolgármester-helyettes
   Láttam:

                   Dr. Tiba Zsolt 

                       főjegyző
1052.Budapest, Városház u. 9-11. ( Levélcím: 1364 Budapest 4 Pf.1.
Telefon: 327-1027; Fax: 327-1820
E-mail: hagyom(budapest.hu


[image: image1.png]_1036324751

